„Vindem 80% din producție pe piața internă și în magazinele partenere." Producătorul de mobilier Ditre International, parte a grupului italian Ditre, are disponibile în prezent 163 de locuri de muncă pentru fabrica de canapele din Arad, cele mai multe joburi fiind pentru confecționeri-asamblori articole din textile (60), tâmplari (30), tapițeri (30) și pentru muncitori necalificați în industria textilelor (30), potrivit datelor existente pe site-ul AJOFM (Agenția Județeană pentru Ocuparea Forței de Muncă) Arad.  Compania Ditre International a avut anul trecut un număr mediu de 360 de angajați, potrivit informațiilor de la Ministerul Finanțelor.